Document ID: 32000R1473

Kommissionens forordning (EF) nr. 1473/2000
af 10. juli 2000
om fastsættelse af størrelsen af de nedsatte landbrugselementer og den tillægstold, som i henhold til Europaaftalerne skal anvendes fra den 1. juli 2000 ved indførsel til Fællesskabet af varer henhørende under Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2491/98(2), særlig artikel 7, og
ud fra følgende betragtninger:
(1) Bilag II til Rådets forordning (EF) nr. 27/1999 af 21. december 1998 om autonome og midlertidige foranstaltninger for præferencehandelsordninger med Polen, Ungarn, Slovakiet, Tjekkiet, Rumænien og Bulgarien for visse forarbejdede landbrugsprodukter(3) indeholder de basisbeløb, der skal tages i betragtning fra den 1. juli 2000 ved beregningen af de nedsatte landbrugselementer, der anvendes ved indførsel af varer fra bl.a. Polen.
(2) Den told, der er en følge af disse foranstaltninger, kan dog ikke være højere end den told, der følger af anvendelsen af den fælles toldtarif.
(3) Kommissionens forordning (EF) nr. 1460/96(4), ændret ved forordning (EF) nr. 2495/97(5), indeholder gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i forordning (EF) nr. 3448/93 -
UDSTEDT FØLGENDE FORORDNING:
Artikel 1
Ved denne forordning fastsættes de nedsatte landbrugselementer, der skal anvendes fra den 1. juli 2000 ved indførsel af varer henhørende under forordning (EF) nr. 3448/93, for hvilke der i de præferenceaftaler, der er indgået med de pågældende lande, er fastsat en nedsættelse af landbrugselementet, samt den tilsvarende nedsatte tillægstold.
Artikel 2
De i bilag I og II anførte beløb gælder for indførsler fra Republikken Polen på de vilkår, der er fastsat i henhold til protokol 3 til aftalen med Republikken Polen om handel og handelsanliggender.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2000.

Labels: 3
15
17
18